யுனெஸ்கோவின் புலப்படா பண்பாட்டுப் பாரம்பரியங்களின் பட்டியல்

**யுனெஸ்கோ அருவமான பண்பாட்டுப் பாரம்பரியங்களின் பட்டியல்** (UNESCO Intangible Cultural Heritage Lists), உலகம் முழுவதும் உள்ள முக்கியமான அருவமான பணாட்டுப் பாரம்பரியங்களுக்குச் சிறந்த பாதுகாப்பை உறுதி செய்வதையும், அவற்றின் முக்கியத்துவம் குறித்த விழிப்புணர்வை ஏற்படுத்துவதையும் நோக்கமாகக் கொண்டு ஐக்கிய நாடுகள் கல்வி, அறிவியல், பண்பாட்டு நிறுவனம் எனும் **யுனெஸ்கோ** தனது புலப்படா  கலாச்சாரப் பாரம்பரியங்களை நிறுவியது. அருவமான பண்பாட்டுப் பாரம்பரியத்தைப் பாதுகாப்பதற்கான அரசுகளுக்கிடையேயான குழுவால் பட்டியல் வெளியிடப்படுகிறது. இக்குழுவின் உறுப்பினர்கள் ஐக்கிய நாடுகள் அவையின் பொதுக் குழுவின் உறுப்பு நாடுகளால் தேர்ந்தெடுக்கப்படுகின்றனர். உலகம் முழுவதும் உள்ள மனிதகுலத்தின் பல்வேறு வாய்மொழி மற்றும் அருவமான பொக்கிஷங்களின் தொகுப்பின் மூலம், இந்தத் திட்டம் அருவமான பாரம்பரியத்தைப் பாதுகாப்பதன் முக்கியத்துவத்தின் மீது கவனத்தை ஈர்க்க முயல்கிறது. யுனெஸ்கோ இந்த அருவமான பாரம்பரியத்தை பண்பாட்டு பன்முகத்தன்மை மற்றும் ஆக்கப்பூர்வமான வெளிப்பாட்டின் ஒரு அத்தியாவசியக் கூறாகவும் களஞ்சியமாகவும் அடையாளம் கண்டுள்ளது.

2003ஆம் ஆண்டு அருவமான கலாச்சாரப் பாரம்பரியத்தைப் பாதுகாப்பதற்கான மாநாடு நடைமுறைக்கு வந்தபோது, ​​2008 ஆம் ஆண்டில் இந்தப் பட்டியல் நிறுவப்பட்டது.

2010ஆம் ஆண்டு நிலவரப்படி, இந்தத் திட்டம் மூன்று பட்டியல்களைத் தொகுக்கிறது. மனிதகுலத்தின் அருவமான கலாச்சாரப் பாரம்பரியத்தின் பிரதிநிதித்துவப் பட்டியல் மூன்று வகையாகப் பிரிக்கப்பட்டுள்ளது.  முதலாவது பட்டியலில் *கலாச்சாரப் பழக்கவழக்கங்களும் வெளிப்பாடுகளும், இந்த பாரம்பரியத்தின் பன்முகத்தன்மையை வெளிப்படுத்தவும், அதன் முக்கியத்துவம் குறித்த விழிப்புணர்வை ஏற்படுத்தவும் உதவுகிறது*. இரண்டாவது பட்டியலில் அவசரப் பாதுகாப்பு தேவைப்படும் அருவமான கலாச்சாரப் பாரம்பரியப் பட்டியல் என்பது ஒரு குறுகிய பட்டியலாகும்; இதில் உள்ள கலாச்சாரக் கூறுகளை உயிர்ப்புடன் வைத்திருக்க அவசர நடவடிக்கைகள் தேவை என்று சம்பந்தப்பட்ட சமூகங்களும் நாடுகளும் கருதுகின்றன.  மூன்றாவது பட்டியல் நல்ல பாதுகாப்பு நடைமுறைகளின் பதிவேடு ஆகும்.

2013ஆம் ஆண்டில், அவசரப் பாதுகாப்பு தேவைப்படும் அருவமான கலாச்சாரப் பாரம்பரியப் பட்டியலில் நான்கு கூறுகள் சேர்க்கப்பட்டது. இது சம்பந்தப்பட்ட சமூகங்களின் பங்கேற்புடன் இந்த பாரம்பரியம் அடுத்த தலைமுறைக்குக் கடத்தப்படுவதை உறுதிசெய்ய, உறுப்பு நாடுகள் சர்வதேச ஒத்துழைப்பையும் உதவியையும் திரட்ட உதவுகிறது. அவசரப் பாதுகாப்புப் பட்டியலில் தற்போது 35 அருவமான பண்பாட்டுக் கூறுகள் உள்ளது. அரசுகளுக்கிடையேயான குழு, மனிதகுலத்தின் அருவமான கலாச்சாரப் பாரம்பரியத்தின் பிரதிநிதித்துவப் பட்டியலிலும் 25 கூறுகளைச் சேர்த்தது. இது அருவமான பாரம்பரியம் குறித்த விழிப்புணர்வை ஏற்படுத்தவும், சமூகங்களின் கலாச்சாரப் பன்முகத்தன்மையை பிரதிபலிக்கும் மரபுகளுக்கும் அறிவாற்றலுக்கும் அங்கீகாரம் வழங்கவும் உதவுகிறது.

## மனிதகுலத்தின் அருவமான பண்பாட்டுப் பாரம்பரியத்தின் பிரதிநிதித்துவப் பட்டியல்
இந்தப் பட்டியல் எந்தவொரு சிறப்புத் தரம் அல்லது பிரத்தியேகத் தன்மையையும் குறிப்பிடுவதோ அல்லது அங்கீகரிப்பதோ இல்லை. ஏப்ரல் 2023 நிலவரப்படி, அனைத்துப் பட்டியல்களையும் சேர்த்து மொத்தம் 676 கூறுகள் இருந்தது. இது 140 நாடுகளைச் சேர்ந்தவையாகும். பட்டியல்களில் சேர்க்கப்பட்ட பண்பாட்டுக் கூறுகள், மனிதகுலத்தின் அருவமான பாரம்பரியத்தின் குறிப்பிடத்தக்க வெளிப்பாடுகளாகக் கருதப்படுகிறது; இது உலக அளவில் அருவமான பாரம்பரியத்திற்கு வழங்கப்படும் மிக உயர்ந்த கௌரவமாகும். மனிதகுலத்தின் அருவமான கலாச்சார பாரம்பரியத்தின் பிரதிநிதித்துவப் பட்டியலில், "கலாச்சார பாரம்பரியத்தின் பன்முகத்தன்மையை வெளிப்படுத்தவும், அதன் முக்கியத்துவம் குறித்த விழிப்புணர்வை ஏற்படுத்தவும் உதவும்" அருவமான கலாச்சார பாரம்பரியக் கூறுகள் இடம்பெற்றுள்ளன.
## இந்தியா

இந்தியாவின் உள்ள யுனெஸ்கோ அருவமான பண்பாட்டுப் பாரம்பரியங்களின் பட்டியலின் விவரம் வருமாறு:

## மேற்கோள்கள்

*
பகுப்பு:பண்பாட்டு மானிடவியல்